Diari Oficial de la Generalitat Valenciana


Sumari del DOGV 6644, del 04-11-2011 (2011/11830)

RESOLUCIÓ de 28 de setembre de 2011, del director general d'Obres Publiques, Projectes Urbans i Habitatge, per a la renovació del reconeixement del distintiu de qualitat marca Aidico Ferralla, amb la referència 0701P12/11.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11629


Data del document
:   28-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 28 de setembre de 2011, del director general d'Obres Publiques, Projectes Urbans i Habitatge, per a la renovació del reconeixement del distintiu de qualitat marca Aidico Ferralla, amb la referència 0701P12/11. [2011/11932]  
Ramón Congost Vallés, en nom i representació d'Aidico Entidad de Certificación SLU, domiciliada al Parc Tecnològic, av. de Benjamin Franklin, 17, de Paterna (València), ha sol·licitat la renovació del reconeixement oficial del distintiu de qualitat, marca Aidico Ferralla, reconeguda per la Direcció General d'Habitatge i Projectes Urbans, amb la referència 0701P12/10.  
L'expedient per al reconeixement d'aquest distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i mitjançant aquest s'ha comprovat el compliment dels requisits exigits pel Decret 164/1998, de 6 d'octubre, del Govern Valencià i l'Ordre 26 d'octubre de 1998, del conseller d'Obres Publiques, Urbanisme i Transports.  
  
Per aquesta raó, aquesta Direcció General resol:  
  
Primer  
Renovar el reconeixement del distintiu de qualitat que atorga Aidico Entidad de Certificación, SLU, denominat marca Aidico Ferralla, amb la referència 0701P12/11.  
La marca Aidico Ferralla es una marca de conformitat de procés de fabricació i producte final de les armadures passives que empara les característiques previstes en els articles 69.1, 69.2, 69.3, 69.4, 69.5, 69.6, 69.7, 87, 88.1, 88.2, 88.3, 88.4, 88.5, 88.6 i annexos 19, 21 i 23 de la instrucció de formigó estructural (EHE) aprovada pel RD 1247/2008, de 18 de juliol.  
En funció del tipus d'armadures passives fabricat, les característiques principals que se certifiquen en cada cas són:  
Ferralla elaborada: altura de corruga, assaig de tracció, longitud de tall dins de toleràncies, comprovació d'angles de plegatge i absència de fissures. Comprovació de la geometria respecte als plànols d'armament o fulls d'anotacions.  
Ferralla elaborada amb soldadura resistent: les de les ferralles elaborades més assaig de tracció i aptitud al plegatge (plegatge-desplegatge o plegatge simple).  
Ferralla armada amb lligament amb fil d'aram: les de la ferralla elaborada més la comprovació de la geometria de l'armadura respecte als plànols d'armament o fulls d'anotacions, que inclou la comprovació de l'equidistància d'estreps.  
Ferralla armada mitjançant soldadura resistent: les de la ferralla elaborada, les de la ferralla armada mitjançant lligament amb fil d'aram més les exigibles al lligament mitjançant punts de soldadura no resistent.  
La marca Aidico Ferralla proporciona, a més, determinats nivells de garantia addicionals als mínims reglamentaris, indicats en l'apartat 5.2 de l'annex 19é de l'EHE-08, relatius a les armadures passives, per al reconeixement oficial.  
El distintiu de qualitat es concedeix a una única instal·lació industrial fixa de ferralla, i comprén des de la recepció de la matèria primera fins al lliurament del producte en l'obra o sobre camió.  
  
Segon  
L'abast del reconeixement de la marca Aidico Ferralla és l'indicat en el Decret 107/1991, de 10 de juny, del Consell de la Generalitat Valenciana i l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91.   
  
  
Tercer  
La validesa del reconeixement del distintiu marca Aidico Ferralla és pel període d'un any natural comptador a partir de la data d'aquesta resolució, i queda supeditada al compliment de les condicions establides en el Decret 164/1998, de 6 d'octubre, i l'Ordre 26 d'octubre, del conseller d'Obres Públiques, Urbanisme i Transports. El reconeixement pot prorrogar-se per igual període totes les vegades ho que sol·licite l'entitat de certificació.  
  
Quart  
Qualsevol variació en les condicions que han servit de base per al reconeixement del distintiu marca Aidico Ferralla ha de ser comunicada a aquesta Direcció General en el moment en què es produïsca.  
  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica d'Infraestructures y Transport, en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Aquesta resolució s'ha de publicar en el Diari Oficial de la Comunitat Valenciana, per a coneixement general.  
  
València, 28 de setembre de 2011.- El director general d'Obres Publiques, Projectes Urbans i Habitatge: José Vicente Domine Redondo.